b'\n_START_ARTICLE_\nVilniaus seimas (1922)\n_START_PARAGRAPH_\nVilniaus Seimas (lenk. Sejm Wile\xc5\x84ski) \xe2\x80\x93 marionetin\xc4\x97s Vidurin\xc4\x97s Lietuvos atstovaujamasis organas Vilniuje; organizuotas 1922 m. sausio 8 d. vykdant rinkimus, o 1922 m. vasario 20 d. bals\xc5\xb3 dauguma jame priimta rezoliucija apie Vilniaus kra\xc5\xa1to prijungim\xc4\x85 prie Lenkijos.\n_START_SECTION_\nAplinkyb\xc4\x97s\n_START_PARAGRAPH_\n1920 m. spalio 8\xe2\x80\x939 d. lenk\xc5\xb3 daliniams u\xc5\xbe\xc4\x97mus Vilni\xc5\xb3 ir artimas jam teritorijas, buvo paskelbta apie Vidurio Lietuvos, \xc4\xaf valstyb\xc4\x99 pana\xc5\xa1aus darinio, \xc4\xafk\xc5\xabrim\xc4\x85. Liucijus \xc5\xbdeligovskis pasiskelb\xc4\x97 vyriausiuoju \xc5\xa1ios marionetin\xc4\x97s valstyb\xc4\x97s ginkluot\xc5\xb3j\xc5\xb3 paj\xc4\x97g\xc5\xb3 vadu ir paskelb\xc4\x97, kad jo tikslas \xe2\x80\x93 sukviesti Vilniaus kra\xc5\xa1to atstovus, kurie i\xc5\xa1reik\xc5\xa1t\xc5\xb3 tikr\xc4\x85j\xc4\x85 gyventoj\xc5\xb3 vali\xc4\x85.\n_START_SECTION_\nOrganizavimas\n_START_PARAGRAPH_\nPirma 1921 m. sausio 9 d. rimkim\xc5\xb3 data buvo atid\xc4\x97ta. 1921 m. spalio 28 d. paskelbta apie naujus rinkimus \xc4\xaf Seim\xc4\x85, ta\xc4\x8diau galutin\xc4\x97 data buvo paskelbta 1921 m. gruod\xc5\xbeio 1 d._NEWLINE_Dalyvauti rinkimuose \xc4\xaf Vilniaus Seim\xc4\x85 buvo leid\xc5\xbeiama nuolatiniams Vidurio Lietuvos gyventojams ir joje gimusiems, vyresniems nei 21 met\xc5\xb3 am\xc5\xbeiaus. Vilniaus kra\xc5\xa1te gim\xc4\x99, bet gyvenantys Lenkijoje, taip pat buvo kvie\xc4\x8diami dalyvauti._NEWLINE_I\xc5\xa1 dvylikos rinkim\xc5\xb3 apylinki\xc5\xb3 3 buvo Lenkijos teritorijoje, o 2 Lietuvos (\xc5\xa0irvint\xc5\xb3 ir Auk\xc5\xa1tadvario). Rinkimams Lenkijos finans\xc5\xb3 ministerija buvo skyrusi 79 mln. lenki\xc5\xa1k\xc5\xb3 marki\xc5\xb3. Lietuvos Respublikos vyriausyb\xc4\x97 1921 m. gruod\xc5\xbeio 14 d. Nacij\xc5\xb3 Lygai pasiunt\xc4\x97 protesto not\xc4\x85 d\xc4\x97l rengiam\xc5\xb3 rinkim\xc5\xb3._NEWLINE_Didesn\xc4\x97 dalis lietuvi\xc5\xb3, baltarusi\xc5\xb3 ir \xc5\xbeyd\xc5\xb3 \xc5\xa1iuos rinkimus boikotavo._NEWLINE_Rinkimai vyko Jono Basanavi\xc4\x8diaus gatv\xc4\x97je teatro pastate. Seimo vadovu buvo i\xc5\xa1rinktas Antoni \xc5\x81okuciewski.\n_START_SECTION_\nPasekm\xc4\x97s\n_START_PARAGRAPH_\nI\xc5\xa1 106 Vilniaus Seimo deputat\xc5\xb3 did\xc5\xbeioji dalis balsavo u\xc5\xbe visi\xc5\xa1k\xc4\x85 ir negin\xc4\x8dijam\xc4\x85 Vidurio Lietuvos (Vilniaus kra\xc5\xa1to) politin\xc4\xaf inkorporavim\xc4\x85 \xc4\xaf Lenkijos sud\xc4\x97t\xc4\xaf. 1922 m. kovo 24 d. Vilniaus Seimas i\xc5\xa1siskirst\xc4\x97.'